Polisiemanne in hof oor beweerde gewapende rooftogteFoto: SAPD, Facebook Twee polisielede van die Ravensmead-polisiestasie in die Wes-Kaap het in die Goodwood-distrikshof verskyn op aanklagte van twee gewapende rooftogte. Dié polisielede, Craig Viljoen (34) en Phikolomzi Mbawu (36), word daarvan beskuldig dat hulle in Julie 2015 ŉ tabakwinkel in Bothasig beroof het, en in April verlede jaar sowat R43 000 en selfone tydens ŉ rooftog by ŉ Chinese restaurant op die Kaapse Vlakte gesteel het. Albei mans is tydens ŉ vroeëre verhoor borgtog geweier. Die SAPD-lede verskyn weer op 10 Julie in die hof.